ม็อบเกษตรฯบุกประท้วงธ.กรุงเทพ
ม็อบเกษตรกรบุก ธ.กรุงเทพ สีลม ร้องละเมิดมติครม.ทำให้ขาดที่ดินทำกิน ลั่นพร้อมปักหลักหากเจรจาไม่ลงตัว&nbsp;
27 มิ.ย. 2554

ม็อบเกษตรกรบุก ธ.กรุงเทพ สีลม ร้องละเมิดมติครม.ทำให้ขาดที่ดินทำกิน ลั่นพร้อมปักหลักหากเจรจาไม่ลงตัว  
เมื่อเวลา 18.00 น. วันที่ 27 มิ.ย. ได้มีตัวแทนเกษตรกรจำนวน 300-500 คนจากทั่วประเทศ เดินทางมาชุมนุมที่บริเวณทางเท้าหน้าธนาคารกรุงเทพ สำนักงานใหญ่ ถนนสีลม เพื่อเรียกร้องให้สมาคมธนาคารไทยและสถาบันการเงิน ปฏิบัติตามพรบ.กองทุนฟื้นฟูแห่งชาติ มติคณะรัฐมนตรีและบันทึกข้อตกลงที่ได้ทำร่วมกับเกษตรกรที่ระบุให้สถาบันการเงินขายทรัพย์สินที่ดินของเกตรกรที่ถูกยึดเพราะค้างชำระ คืนให้กับกองทุนฟื้นฟูฯ โดยที่กองทุนฟื้นฟูจะรับซื้อในราคาครึ่งหนึ่งของมูลหนี้ที่ค้างชำระ และกองทุนฟื้นฟูจะนำที่ดินผืนนั้นคืนให้กับเกตรกรเพื่อใช้ประกอบอาชีพ 
เนื่องจากที่ผ่านมา ธนาคารและสถาบันการเงินได้ละเมิดกฎหมาย ด้วยการทำที่ดินออกขายทอดตลาด ทำให้เกษตรกรประสบปัญหาขาดแคลนที่ดินในการทำกิน ทั้งนี้จึงได้ยื่นข้อเรียกร้องจำนวน 4 ข้อ ได้แก่ 1.สถาบันเจ้าหนี้ทุกแห่งจะต้องกระทำตามบันมึกข้อตกลงข้างต้น 2.สถาบันเจ้าหนี้จะต้องแสดงความรับผิดชอบถึงมาตรการดูล แก้ไขและเยียวยาเกษตรกรที่ได้รับความเดือดร้อนจากการละเมิดข้อตกลงดังกล่าว 
3.ตัวแทนจากกระทรวงการคลังหรือธนาคารแห่งประเทศไทย ตัวแทนสมาคมธนาคารและตัวแทนเกษตรกรจะต้องร่วมแสวงหาแนวทางแก้ไข 4.ส่วนราชการที่เกี่ยวข้องจะต้องมารวมหารือเพื่อบรรลุข้อตกลงและยืนยันถึงแนวทางปฏิบัติในการบันทึกข้อตกลงครั้งนี้ หากหาทางอกร่วมกันได้ดี
นางพัชรารัตน์ พลูชัย แกนนำกลุ่มมูลนิธิเพื่อการแก้ไขปัญหาความยากจนแห่งชาติ กล่าวว่า ในวันนี้ได้มีตัวแทนจากสมาคมธนาคารไทยเดินทางมารับเรื่องเป็นที่เรียบร้อยแล้ว โดยได้นัดหมายเจรจากันในวันพรุ่งนี้(28 มิ.ย.)  ซึ่งหากสถาบันการเงินยอมปฏิบัติตามข้อเรียกร้องก็พร้อมที่จะสลายการชุมนุมทันที แต่หากไม่สามารตกลงกันได้กลุ่มเกษตรกรจะปักหลักชุมนุมต่อไปเรื่อยๆ
“ที่ผ่านมามีเกษตรกรที่รู้ไม่เท่าทันกฎหมายและได้รับความเสียหายเป็นจำนวนมาก แต่สมาคมธนาคารไม่เคยเข้ามาเจรจากับกลุ่มเกษตรด้วยตนเองเลย มีเพียงการตอบในรูปของเอกสารเท่านั้น ส่วนสาเหตุที่มาชุมนุมที่หน้าธนาคารกรุงเทพเนื่องจากธนาคารกรุงอยู่ในฐานะประธานสมาคมธนาคารไทย” นางพัชรารัตน์ กล่าว